《送子都兄赴建康粮料三首》
宋代·李洪

留都万雉最繁雄，人物风流古所同。
玉树玉笙亡国恨，桃根桃叶劫灰空。
重新观阙青冥外，依旧山川王气中。
好把清吟追太白，龙蟠虎踞美江东。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。